На основу члана 74. став 1. Закона о локалној самоуправи („Службени гласник РС", бр. 129/2007, 83/2014 – други закон, 101/2016 – други закон, 47/2018 и 111/2021- др. закон),члана 156. став 1. Статута општине Апатин (''Службени лист општине Апатин'' бр. 1/2019, 20/2021-исправка и 5/2024), Скупштина општине Апатин, на 7. седници, одржаној дана \_\_\_\_\_\_\_\_\_\_\_\_ 2025. доноси:

ОДЛУКУ

О ИЗМЕНАМА И ДОПУНИ ОДЛУКЕ О МЕСНИМ ЗАЈЕДНИЦАМА

НА ТЕРИТОРИЈИ ОПШТИНЕ АПАТИН

Члан 1.

 У Одлуци о месним заједницама на територији општине Апатин („Службени лист општине Апатин“, број 13/2016, 15/2016, 2/2017 и 3/2019) ( У даљем тексту Одлуке) у члану 10. став 5. бришу се речи: „ уз услов да је на референдуму гласала већина грађана који имају бирачко право и који су уписани у бирачки списак“.

Члан 2.

 У члану 16. Одлуке после става 2. додаје се став 3. који гласи:

„ Чланови Савета којима је истекао мандат дужни су да врше своје дужности до избора нових чланова Савета“

 Ставови 3. и 4. истог члана постају ставови 4. и 5.

Члан 3.

 Члан 26. став 1. Одлуке мења се и гласи:

„ Кандидата за члана Савета месне заједнице предлаже најмање 10 грађана који имају изборно право и пребивалиште на подручју месне заједнице. Сваки грађанин може предложити само једног кандидата за члана Савета месне заједнице. Предложени кандидати дају писану изјаву о прихватању кандидатуре“.

 Став 3. истог члана се брише, а ставови 4. и 5. постају ставови 3. и 4.

Члан 4.

 У члану 27. став 2. Одлуке се брише.

Члан 5.

 У члану 28. тачка 1. Одлуке мења се и гласи:

„ редни број, који се ставља испред имена и презимена сваког кандидата, година рођења, занимање и пребивалиште“ .

Члан 6.

 У члану 29. Одлуке став 4. после речи „бирач“ брише се зарез и додаје се слово „ и“ , а после речи Савета брише се зарез и речи „ или предлагач кандидата“.

Члан 7.

 Ова Одлука ступа на снагу осам дана од дана објављивања у „Службеном листу општине Апатин“

РЕПУБЛИКА СРБИЈА **ПРЕДСЕДНИК СО**

АУТОНОМНА ПОКРАЈИНА ВОЈВОДИНА Милан Шкрбић

ОПШТИНА АПАТИН

СКУПШТИНА ОПШТИНЕ АПАТИН

Број:011-19/2025-I

Дана,

А П А Т И Н

О Б Р А З Л О Ж Е Њ Е

 Правни основ за доношење предложене одлуке је члан 74. став 1. Закона о локалној самоуправи („Службени гласник РС", бр. 129/2007, 83/2014 – други закон, 101/2016 – други закон, 47/2018 и 111/2021- др. закон),члана 156. став 1. Статута општине Апатин (''Службени лист општине Апатин'' бр. 1/2019, 20/2021-исправка и 5/2024).

 Предложеним допунама одлуке прецизирају се одредбе везане за поступак образовања месних заједница на начин што се ове одредбе усклађују са Законом о референдуму и народној иницијативи, као и са Статутом општине Апатин. Наиме, наведеним правним актима није више неопходно да гласа већина грађана која имају бирачко право и који су уписани у бирачки списак, већ је довољно да се изјасни већина грађана која је гласала да би референдум успео.

 Такође, предложеним допунама одлуке даје се могућност права предлагања кандидата само грађанима, у односу на садашњу одредбу којом су право предлагања имали и политичке странке и групе грађане, те се у том смислу мења и одредба у погледу садржине гласачког листића, као и право предлагања лица у проширени састав бирачких одбора, јер право предлагања кандидата више немају политичке странке и групе грађане, као подносиоци изборних листа и допуњује се одлука у погледу одредби трајања мандата чланова Савета мених заједница.